Moj sedmogodišnji unuk spava dole niz hodnik od mene
i često ujutru kada se probudi
kaže:
„Znaš, ovo bi mogao da bude najbolji dan ikada.“
Drugi put, u sred noći
doziva me drhtavim glasom,
„Bako, da li ćeš se ti ikada razboleti i umreti?“
Mislim da ovo prilično očigledno govori o meni i ljudima koje poznajem,
da smo mešovit roštilj srećnog iščekivanja
i očaja.
Pa sam ja sela nekoliko dana pre mog 61. rođendana,
i odlučila sam da sastavim listu svega onoga što znam sa sigurnošću.
Toliko je malo istine u popularnoj kulturi
i dobra je stvar kada ste sigurni u nekoliko stvari.
Na primer, ja više nemam 47 godina,
iako osećam da su to moje godine
i godine koje volim da verujem da imam.
Moj prijatelj Pol je govorio u svojim kasnim 70-im
da se osećao kao mladić s kojim nešto ozbiljno nije u redu.
(Smeh)
Naša istinska ličnost je izvan prostora i vremena,
ali gledajući u papirologiju,
ja mogu, zapravo, da vidim da sam rođena u 1954. godini.
Moje unutrašnje biće je izvan prostora i vremena.
Ono nema godine.
Ja sam sve godine koje sam ikada bila, i vi ste takođe,
iako ne mogu a da ne pomenem dodatno
da bi možda bilo od pomoći da nisam pratila
pravila za negu kože iz '60-ih,
koja su uključivala izlaganje suncu što je više moguće
dok biste bili potpoljeni u ulje za bebe
i tako se grejali u sjaju reflektora od folije.
(Smeh)
Bilo je tako oslobađajuće, ipak, suočiti se sa istinom
da ja više nisam bila u poslednjoj trci srednjih godina,
da sam odlučila da zapišem svaku pojedinačnu istinitu stvar koju znam.
Ljudi se osećaju prokletim i preplavljenim ovih dana,
i stalno me zapitkuju šta je istina.
Pa se nadam da će moja lista stvari oko kojih sam gotovo sigurna
možda pružiti neka osnovna efikasna uputstva
za sve koji se osećaju preplavljenim ili opkoljenim.
Broj jedan:
prva i najistinitija stvar jeste da je svaka istina paradoks.
Život je istovremeno vredan i nesumnjivo predivan poklon,
i nemoguće je ovde, na ovaploćenoj strani stvari.
Ovo je bila veoma loša utakmica
za one od nas koji su rođeni ekstremno osetljivi.
Veoma je teško i čudno da se ponekad zapitamo
da li neko pokušava da nas nasamari.
Prepun je istovremeno srceparajućom slašću i lepotom,
očajničkom bedom,
poplavama i bebama i aknama i Mocartom,
svim tim u jednom zajedničkom vrtlogu.
Ne mislim da je ovo idealan sistem.
(Smeh)
Broj dva: gotovo sve će ponovo raditi
ako ga isključite na nekoliko minuta -
(Smeh)
(Aplauz)
uključujući i vas.
Tri: Ne postoji gotovo ništa izvan vas
što će vam pomoći na bilo koji trajan način
osim ako čekate na organ.
Ne možete da kupite, dostignete ili da budete u vezi sa spokojstvom i mirom uma.
Ovo je najodvratnija istina, stoga je ja prezirem.
Ali to je unutrašnji posao,
i mi ne možemo da uredimo mir ili trajno poboljšanje
za ljude koje volimo najviše na svetu.
Oni moraju da pronađu sami svoj put,
njihove sopstvene odgovore.
Ne možete da trčite pored svoje odrasle dece
sa kremom za sunčanje i labelom na njihovom herojskom putu.
Morate da ih oslobodite.
Nemate poštovanje prema njima ako to ne uradite.
I ako je nečiji drugi problem u pitanju,
verovatno nemate odgovor, ionako.
(Smeh)
Naša pomoć obično nije mnogo od pomoći.
Naša pomoć je često toksična.
A pomoć je sunčana strana kontrole.
Prestanite da pomažete toliko.
Nemojte da prosipate svoju pomoć i dobrotu po svima.
(Smeh)
(Aplauz)
Ovo nas dovodi do broja četiri:
svako je upropašćen, slomljen, zahtevan i uplašen,
čak i ljudi za koje deluje da sve drže pod kontrolom.
Oni su mnogo više kao vi nego što možete da poverujete,
pa nemojte pokušavati da poredite svoju unutrašnjost sa tuđom spoljašnjosti.
Samo će vam biti gore nego što već jeste.
(Smeh)
Takođe, ne možete da sačuvate, popravite ili spasite bilo koga od njih
ili da bilo koga učinite treznim.
Ono što je meni pomoglo da postanem čista i trezna pre 30 godina
bilo je koliko sam se katastrofalno ponašala i razmišljala.
Pa sam pitala neke trezne prijatelje za pomoć,
i okrenula sam se višoj sili.
Jedan akronim za boga je „poklon očaja“
B - O - G (engl. GOD: gift of desperation),
ili kako je trezan prijatelj rekao,
na kraju sam propadao brže nego što sam mogao da snizim svoje standarde.
(Smeh)
Tako da bi bog, u ovom slučaju, mogao da znači
„meni ponestaje dobrih ideja“.
Dok je popravljanje i spašavanje i pokušaj da se spasi neko beskoristan,
radikalna briga o sebi je kvantna
i sija iz vas u atmosferu
kao malo svežeg vazduha.
Ogroman je poklon svetu.
Kada ljudi odgovore tako što kažu: „Ona je baš puna sebe“,
samo se nasmejte diskretno kao Mona Liza
i napravite oboma lepu šolju čaja.
Biti pun pažnje za jednog blesavog, sebičnog,
mrzovoljnog, dosadnog sebe
jeste kuća.
To je mesto gde započinje mir u svetu.
Broj pet:
čokolada sa 75 posto kakaa zapravo nije hrana.
(Smeh)
Najbolje je da se upotrebi kao mamac u zamkama za zmije
ili da se izjednače nogice klimave stolice.
Nikada nije trebalo da se smatra jestivom.
Broj šest:
(Smeh)
pisanje.
Svaki pisac koga znate piše zaista očajne prve verzije,
ali oni ostaju na stolicama.
To je tajna života.
To je najverovatnije glavna razlika između vas i njih.
Oni to prosto učine.
Oni to rade u prethodnom dogovoru sa sobom.
Oni to rade kao obavezu prema časti.
Oni govore priče koje dolaze kroz njih
jedan po jedan dan, malo po malo.
Kada je moj stariji brat bio četvrti razred,
imao je seminarski rad o pticama koji je trebalo da preda sutradan
a on još nije počeo.
Pa je moj otac seo sa njim, knjigom Audobona,
papirom, olovkama i ekserima -
za one od vas koji su postali malo manje mladi i sećaju se eksera -
i rekao je mom bratu,
„Samo uzmi jednu po jednu pticu, druže.“
Samo pročitaj o pelikanima
i onda piši o pelikanima svojim rečima.
Onda saznaj o papagajima,
i ispričaj nam o njima svojim rečima.
I onda o guskama.“
Tako su dve najvažnije stvari u vezi sa pisanjem: ptica po ptica
i zaista očajna prva verzija.
Ako ne znate gde da počnete,
zapamtite da svaka stvar koja vam se dogodila je vaša
i vi imate priliku da je ispričate.
Ako su ljudi hteli da pišete toplije o njima,
trebalo je da se bolje ponašaju.
(Smeh)
(Aplauz)
Osećaćete se kao u paklu ako se probudite jednog dana
i nikada niste napisali stvari
koje vise sa rukava vašeg srca:
vaše priče, uspomene, vizije i pesme -
vašu istinu,
vašu verziju stvari -
vašim rečima.
To je zaista sve što možete da nam ponudite,
i to je takođe razlog zašto ste se rodili.
Sedam: objavljivanja i trenutni kreativni uspesi
jesu nešto od čega morate da se oporavite.
Oni ubijaju isto onoliko ljudi koliko i ne ubiju.
Oni će vas boleti, oštetiti i promeniti
na načine koje ne možete da zamislite.
Najdegradiraniji i zli ljudi koje sam ikad upoznala
jesu muški pisci koji su imali velike bestselere.
Pa ipak, vraćajući se na broj jedan, da je sva istina paradoks,
takođe je čudo da objavite svoje delo,
da učinite da se vaše priče pročitaju i čuju.
Probajte da oslobodite sebe nežno od fantazije
da će vas objavljivanje izlečiti,
da će ispuniti rupe nalik švajcarskom siru unutar vas.
Ne može.
Neće.
Ali pisanje može.
Tako može i pevanje u horu ili u blugras bendu.
Pa i slikanje zajedničkih murala ili posmatranje ptica
ili briga o starim psima o kojima niko drugi neće.
Broj osam: porodice.
Porodice su teške, teške, teške,
bez obzira na to koliko dragocene i zapanjujuće takođe mogu da budu.
Opet, pogledajte broj jedan.
(Smeh)
Na porodičnim okupljanjima gde se odjednom osetite ubilački
ili suicidalno nastrojeni -
(Smeh)
zapamtite da u je svim slučajevima,
čudo da je bilo ko od nas, posebno, bio začet i rođen.
Zemlja je škola opraštanja.
Počinje od opraštanja sebi,
a zatim možete i da započnete od stola za večeru.
Na taj način, ovaj posao možete da obavite u udobnim pantalonama.
(Smeh)
Kada je Vilijam Blejk rekao da smo ovde
kako bismo naučili da izdržimo zrake ljubavi,
on je znao da će vaša porodica biti intimni deo ovoga,
čak i dok želite da pobegnete vrišteći i boreći se za svoj slatki mali život.
Ali obećavam vam da možete to da izdržite.
Vi to možete, Pepeljugo, vi to možete,
i bićete oduševljeni.
Devet: hrana.
Pokušajte to malo bolje.
Mislim da znate na šta mislim.
(Smeh)
Broj 10 -
(Smeh)
milost.
Milost je duhovni WD-40,
ili vodena krila.
Misterija milosti je u tome da bog voli Henrija Kisindžera i Vladimira Putina
i mene
isto onoliko koliko On ili Ona voli vaše novo unuče.
Zamislite to.
(Smeh)
Kretanje milosti je ono što nas menja, leči
i leči naš svet.
Da biste prizvali milost, recite „pomoć“ i onda se vežite.
Milost vas pronalazi upravo tamo gde ste,
ali vas ne ostavlja tamo gde vas je pronašla.
I milost neće izgledati kao Kasper dobri duh,
nažalost.
Ali će telefon zvoniti ili će stići pošta
i onda uprkos svim šansama,
vratiće vam se smisao za humor po pitanju vas.
Smeh je zaista gazirana svetost.
Pomaže nam da dišemo iznova i iznova
i daje nas ponovo nama samima
i ovo nam daje nadu u život i u nas međusobno.
I zapamtite - milost uvek udara poslednja.
Jedanaest: bog jednostavno znači dobrota.
Nije to sve tako strašno.
On znači božanski ili pun ljubavi, animirajuća inteligencija,
ili, kao što smo naučili od sjajne „Deteriorate“
„kosmički mafin“.
Dobro ime za boga je: „Ne ja“.
Emerson je rekao da je najsrećnija osoba na svetu
ona koja uči od prirode lekcije obožavanja.
Idite napolje često i gledajte gore.
Moj pastor je rekao da možete da zarobite pčele na dnu tegli bez poklopca
zato što ne gledaju gore,
pa samo hodaju unaokolo ogorčene i udaraju u staklene zidove.
Idite napolje. Gledajte gore.
Tajna života.
I najzad: smrt.
Broj 12.
Jee i uh.
Tako je teško izdržati kada nekoliko ljudi bez kojih ne možete da živite umru.
Nikada nećete preboleti ove gubitke, bez obzira na to šta kultura kaže,
ni ne treba.
Mi hrišćani volimo da verujemo da je smrt značajna promena adrese,
ali u svakom slučaju, osoba će ponovo živeti u potpunosti u vašem srcu
ako ga ne zapečatite.
Kao što je Lenard Koen rekao: „Postoje pukotine u svemu,
i na taj način svetlost ulazi.“
I to je ono kako osećamo da naši ljudi u potpunosti ponovo žive.
Takođe, ljudi će vas zasmejavati
u najnezgodnijim trenucima
i to su sjajne vesti.
Ali će njihovo odsustvo biti celoživotna noćna mora nostalgije za kućom za vas.
Žalost i prijatelji, vreme i suze će vas izlečiti u nekoj meri.
Suze će okupati i krstiti i hidrirati i vlažiti vas
i zemlju na kojoj hodate.
Da li znate koja je prva stvar koju je bog rekao Mojsiju?
On je rekao: „Skini svoje cipele.“
Zato što je ovo sveta zemlja, uprkos svim dokazima u suprotno.
Teško je da verujete, ali je to najistinitija stvar koju ja znam.
Kada ste malo stariji, kao moja malenkost,
shvatate da je smrt sveta kao rođenje.
I ne brinite - nastavite sa svojim životom.
Gotovo svaka pojedinačna smrt jeste laka i nežna
sa najboljim ljudima koji vas okružuju
dok god vam je to potrebno.
Nećete biti sami.
Oni će vam pomoći da pređete do toga što nas čega.
Kao što je Ram Das rekao,
„Kada je sve rečeno i učinjeno,
mi svi zapravo samo pratimo jedni druge kući.“
Mislim da je to to,
ali ako smislim još nešto,
reći ću vam.
Hvala vam.
(Aplauz)
Hvala vam.
(Aplauz)
Zaista sam bila iznenađena kada su me pozvali da dođem,
zato što to nije moja oblast,
tehnologija, dizajn ili zabava.
Mislim, moja oblast su vera i pisanje
i neka vrsta zajedničkog teturanja.
I bila sam iznenađena,
ali oni su rekli da mogu da govorim i ja sam rekla da bih volela.
(Video) Ako ne znate gde da počnete,
zapamtite da svaka stvar koja vam se dogodila je vaša,
imate priliku da je pričate.
Ana Lamot: Ljudi su veoma uplašeni i osećaju se zaista prokletim
u Americi ovih dana,
I ja sam samo želela da pomognem ljudima da povrate smisao za humor
i da shvate koliko to nije problem.
Ako preduzmete akciju,
preduzmete zaista zdravu ili punu ljubavi ili prijateljsku akciju,
imaćete osećanja puna ljubavi i prijateljska osećanja.